ન્યુ યોર્ક , 20 ઓક્ટોબર : આઇસીઆઇસીઆઇ બેંકની સીઇઓ ચંદા કોચરની આગેવાનીમાં ચાર ભારતીય બિઝનેસ વિમેને ફોર્ચ્યુનની ટોપ 50 મહિલાઓની વૈશ્વિક યાદીમાં સ્થાન મેળવ્યું છે . અમેરિકા તરફથી આ માટેની યાદીમાં પેપ્સીકોના પ્રમુખ ઇન્દ્રા નૂયી બીજા ક્રમે રહ્યા છે . આ યાદીમાં ચંદા કોચર એક ક્રમ આગળ વધીને ચોથા ક્રમે આવ્યા છે . ભારતના નેશનલ સ્ટોક એક્સચેન્જના પ્રમુખ ચિત્રા રામકૃષ્ણ 17મા ક્રમે , એક્સિસ બેંકના શિખા શર્મા 32મા ક્રમે , એચએસબીસીના નૈના લાલ કિદવઇ 42મા ક્રમે આવ્યા છે . એનએસઇના રામકૃષ્ણએ પહેલીવાર આ યાદીમાં સ્થાન મેળવ્યું છે . ગયા વર્ષે આ યાદીમાં શિખા શર્મા 37મા અને કિદવઇ 40મા સ્થાને હતા . આ યાદીમાં પ્રથમ ક્રમે બ્રાઝિલની ઉર્જા કંપની પેટ્રોબ્રાસના સીઇઓ મારિયા ડૈઝ ગ્રકાસ ફોસ્ટર આવ્યા છે . બીજા સ્થાને તુર્કીના ઉદ્યોગ ગૃહ સબાન્સી હોલ્ડિંગ્સના ગુલેર સબાન્સી અને ઓસ્ટ્રેલિયાના બેંકિંગ જૂથ વેસ્ટપેકના સીઇઓ ગેલ કેલી ત્રીજા સ્થાને આવ્યા છે .